تورکییه ایله ایران امنیت تشکیلاتلاری آراسین‌دا ترور هؤرگوتلری، اویوشدوروجو و قاچاق کؤچله مباریزه‌نین یانی سیرا سرحدلرده گوونلیین تامین اولونماسین‌دا امکداش‌لیغینا یؤنه‌لیک آنلاشما متنی امضالاندی.
امنیت باش مودورو جلال اوزون‌قایا، ایرانین باشکندی تهرانداکی گؤروشمه‌لری چرچیوه‌سین‌ده ایران امنیت تشکیلاتی باشچیسی ژنرال حسین اشتری ایله بیر آرایا گلدی.
ایکی اؤلکه آراسین‌دا گوونلیک، ترورلا مباریزه و سرحدده‌کی یاسادیشی گئچیشلر کیمی مسئله‌لرین مذاکیره اولوندوغو هیاتلر آراسی گؤروشمه‌دن سونرا اوزون‌قایا و اشتری، تورکییه ایله ایران آراسین‌دا تروریزم، اویوشدوروجو و قاچاق کؤچله اورتاق مباریزه‌نی اؤن گؤرن آنلاشما متنینی ایمضالادی.
ایمضاا مراسیمینین آردینجا آچیقلامالار وئره‌ن امنیت باش مودورو اوزون‌قایا، تورکییه ایله ایران پلیس تشکیلاتلاری آراسین‌دا گئچمیش‌دن بو گونه داوام ائد‌ن امکداشلیغین داها دا ایر‌لی آپاریلماسی نقطه‌سین‌ده بیر آنلاشما اولدوغونو و بونو پروتوکولا باغلادیقلارینی سؤیله‌دی.
اوزون‌قایا،
"تورکییه و ایرانین گوونلیک اورگانلاری اولاراق گوجوموزو، ایراده‌میزی، بیلگیلریمیزی و تجروبه‌لریمیزی پایلاشیب بیرلشدیرمه‌میز حالین‌دا هر جور اورتاق پروبلئمین حلین‌ده اؤنملی مرحله‌لر گئچه‌جگیمیزه اینانیریق" دئدی.
ایران پلیس تشکیلاتی باشچیسی ژنرال اشتری ده، سرحدلرین گوونلیگی، سوچلولارین اعاده‌سی و متشکل سوچلارلا قارشی مباریزه قونوسون‌دا فایدالی بیر گؤروشمه گرچکلشدیردیکلرینی بیلدیررک،
"تورکییه و ایران گوجلو بیر پلیس قورماسینا صاحب. بیلینجلی بیر شکیل‌ده آددیم آتاراق و گونجل تکنولوژیک گلیشمه‌لردن ایستیفاده ائد‌رک، گوونسیزلیک اولوشدوروجو هر جور گیریشیمه قارشی قویورلار" دئدی.
